মানিকগঞ্জ সংবাদদাতা : দুর্নীতি দমন কমিশনের কমিশনার ড. মোজাম্মেল হক খান বলেছেন, আমাদের এই দেশকে যদি আমরা সত্যিকার অর্থে সোনার বাংলা করতে চাই, তাহলে দুর্নীতিমুক্ত দেশ গড়তে হবে, এবং আমাদের যার যার অবস্থান থেকে ভাল মানুষ হতে হবে। গতকাল মঙ্গলবার সকালে মানিকগঞ্জ জেলা প্রশাসকের সম্মেলন কক্ষে জেলা প্রশাসন আয়োজিত দূর্নীতি প্রতিরোধে সচেতনতা বিষয়ক মতবিনিময় সভায় প্রধান অতিথির বক্তব্যে তিনি এসব কথা বলেন। জেলা প্রশাসক নাজমুছ সাদাত সেলিমের সভাপতিত্বে অনুষ্ঠিত সভায় বক্তব্য রাখেন পুলিশ সুপার রিফাত রহমান শামীম,মানিকগঞ্জ পৌরসভার মেয়র গাজী কামরুল হুদা সেলিম,মানিকগঞ্জ জজকোর্টের পিপি অ্যাডভোকেট আব্দুস সালাম,জেলা দুর্নীতি প্রতিরোধ কমিটির সভাপতি অ্যাডভোকেট আজিজ উল্লাহ,মানিকগঞ্জ চেম্বার অব কমার্স অ্যান্ড ইন্ডাস্ট্রীর পরিচালক সুলতানুল আজম খান আপেল,মানিকগঞ্জ প্রেসক্লাবের সভাপতি গোলাম ছারোয়ার ছানু,জাতীয় মহিলা সংস্থা মানিকগঞ্জ জেলা কার্যালয়ের চেয়ারম্যান লক্ষী চ্যাটার্জী প্রমুখ।